1.

opfordrer Rådet og Kommissionen til at tage hensyn til følgende henstillinger og modifikationer: i) at samarbejde med Europa-Parlamentet om en hurtig vedtagelse af de nye instrumenter, der er nødvendige for at kunne gennemføre Lissabontraktatens budgetbestemmelser og revidere den nuværende FFR for at tilvejebringe de ekstra midler, der er nødvendige for at kunne iværksætte de initiativer, der ikke indgik i overvejelserne, da den nuværende FFR blev vedtaget ii) fuldt ud at overholde artikel 312, stk. 3, i EUF-traktaten, som fastsætter at den finansielle ramme skal omfatte alle de bestemmelser, der kan medvirke til en problemfri afvikling af den årlige budgetprocedure, og artikel 312, stk. 5, som fastsætter at »Europa-Parlamentet, Rådet og Kommissionen (…) under hele proceduren frem til vedtagelsen af den finansielle ramme (træffer) de nødvendige foranstaltninger med henblik på at lette (dens) vedtagelse« iii) fuldt ud at overholde artikel 311 i EUF-traktaten, som fastsætter at Unionen selv skal tilvejebringe de nødvendige midler med henblik på at nå sine mål og gennemføre sin politik, under hensyntagen til Lissabontraktatens nye handlingsområder, herunder områderne for optræden udadtil, sport, rumpolitik, klimaændringer, energipolitik, turisme og civilbeskyttelse iv) at drage alle nødvendige konklusioner af det faktum, at de årlige budgetter i de sidste fire år af den nuværende FFR - selv før tilføjelsen af disse nye Lissabon-relaterede behov - kun har kunnet vedtages enten ved fuldt ud at udnytte de eksisterende margener eller ved at udnytte de instrumenter, der er fastlagt i den interinstitutionelle aftale med henblik på at finansiere EU-prioriteter, som f.eks. Galileo, fødevarefaciliteten eller den europæiske genopretningsplan, og at de resterende margener under lofterne i den nuværende finansielle ramme skønnes forsvindende små for resten perioden v) at overholde punkt 4 i den nuværende interinstitutionelle aftale, som lyder: »ændres traktaten i løbet af den flerårige finansielle ramme for 2007-2013 (herefter »den finansielle ramme«) med virkning for budgettet, foretages de tilpasninger, der som følge heraf er nødvendige« vi) at anerkende, at det aktuelle økonomiske klima kan få budgetmyndigheden til at yde en vis indsats for at opnå en omprioritering i budgettet med henblik på at sikre passende finansiering af prioriterede opgaver, men samtidig tage hensyn til den europæiske merværdi i EU-budgettet, da denne er udtryk for solidaritet og effektivitet i form af en sammenlægning af de finansielle ressourcer, som ellers ville være blevet fordelt på nationalt, regionalt og lokalt plan; ligeledes at understrege, at en overvældende del af udgifterne i EU-budgettet går til finansiering af de langsigtede investeringer, der er nødvendige for at stimulere den økonomiske vækst i EU vii) at erkende, at nye behov ikke kan dækkes ved hjælp af omfordeling eller omprioritering, og at en revision af FFR og fleksibilitetsmekanismerne i den interinstitutionelle aftale er nødvendig, stik imod Rådets holdning som anført i dets konklusioner af 16. marts 2010 om budgetretningslinjerne for 2011 og bekræftet på ny af formandskabet i dets erklæringer under drøftelsen af mundtlig forespørgsel B7-0310/2010, O-0074/2010, den 15. juni 2010; endvidere at minde om, at de nye behov, som skyldes Lissabontraktatens ikrafttræden, logisk set bør medføre besparelser på nationalt og regionalt plan viii) at reagere på den nuværende interinstitutionelle aftales erklæring 3, som opfordrer til en udførlig gennemgang af alle aspekter af EU’s udgifter og indtægter i 2008/2009, og at standse forsøget på at håndtere de udfordringer/kompetencer, som EU er blevet tilført ved den nye traktat, ved meget nøje at gennemgå funktionsmåden af den nuværende interinstitutionelle aftale, som mangler en politisk dimension ix) at erkende, at Rådets og Kommissionens holdning til revisionen af FFR indtil nu har været i modstrid med det faktum, at de til stadighed fremsætter nye forslag og kræver nye ressourcer, som f.eks. »Bananaftalen« og ITER x) at udtrykke sin bekymring over medlemsstaternes tendens til at lancere europæiske politikker finansieret uden for EU-budgettet; at vurdere risikoen for mangel på demokratisk kontrol med og legitimitet i forbindelse med disse politikker såvel som overtrædelse af EU-budgettets princip om bruttoopgørelse og den negative indvirkning, som denne tendens kan medføre i forbindelse med solidaritetsprincippet xi) at træffe alle nødvendige foranstaltninger med henblik på en revision af FFR og tilføre de ekstra midler, der er nødvendige for at kunne opfylde de politiske mål for Tjenesten for EU’s Optræden Udadtil og andre Lissabontraktat-relaterede mål, såvel som andre initiativer, navnlig under udgiftsområde 1a »Konkurrenceevne, vækst og beskæftigelse« og udgiftsområde 4 »Eksterne forbindelser«, der tilfører EU en merværdi og derved gør det muligt for EU at leve op til sine forpligtelser og til borgernes forventninger xii) at notere sig det faktum, at Parlamentet uden denne revision ikke vil være i stand til at godkende forslag til nye agenturer eller yderligere initiativer fra Rådet, medmindre disse ledsages af forslag til nye midler xiii) at bestræbe sig på at sikre større fleksibilitet, som anført i ovennævnte rapport fra Kommissionen om den interinstitutionelle aftales funktionsmåde, vedrørende budgetdisciplin og forsvarlig økonomisk forvaltning xiv) at erkende vigtigheden af fleksibilitet for at skabe reserver og margener, som giver EU mulighed for at reagere på nuværende og fremtidige behov, både inden for og imellem udgiftsområder, og i forhandlinger om dets etablering og revision xv) at notere sig, at Parlamentet kræver stærkt øget fleksibilitet og oprettelse af tilstrækkelige reserver inden for hvert enkelt udgiftsområde samt forøgelse af det disponible beløb under fleksibilitetsinstrumentet og en forenkling af proceduren for omfordeling af ressourcer imellem de forskellige udgiftsområder i FFR xvi) at notere sig, at Parlamentet ikke er villigt til at indgå i forhandlinger om forslag, der ikke som minimum omfatter den nuværende grad af fleksibilitet i revisioner af den finansielle ramme på op til 0,03 % af EU-BNI (artikel 8, stk. 3, i forslaget til FFR-forordning) xvii) at indse at en rent teknisk tilgang til implementeringen af Lissabontraktaten på budgetområdet er utilstrækkelig, og at det er en absolut nødvendighed at kunne indgå ufortøvet i en egentlig politisk forhandling på et passende højt niveau, om nødvendigt på højeste niveau, hvis Parlamentet skal kunne give sin godkendelse xviii) at fortsætte sine overvejelser med hensyn til den europæiske finansielle stabiliseringsmekanisme på baggrund af dens vidtrækkende budgetmæssige konsekvenser inden vedtagelsen af FFR-forordningen; at acceptere at budgetmyndighedens to parter involveres i beslutninger vedrørende den indflydelse, som stabiliseringsmekanismen kan have på EU-budgettet; at acceptere at ethvert budgetmæssigt behov i forbindelse med denne mekanisme bør finansieres gennem en ad hoc revision af FFR for at sikre, at budgetmyndigheden inddrages rettidigt og i tilstrækkeligt omfang;